MWC 314

MWC 314, tamién conocida cómo BD+14º3887 ó V1429 Aql ye una estrella hiperxigante asitiada na constelación del Águila. Magar que seya una de les estrelles más lluminoses de la Vía Lláctea, ye enforma feble pa poder acolumbrala a güeyu debíu al polvu interestelar qu'esiste ente ella y nós y que l'atenúa notablemente y precisa d'un telescopiu pa la so observación.
El so tipu espectral ye B0 y ye una candidata a Variable lluminosa azul (LBV); la so distancia foi envalorada ente 3 y 4,3 quiluparsecs, y la so lluminosidá ye de más de 1 millón de vegaes la del Sol nel primer casu, con una masa de 80 mases solares, y más de 3 millones de vegaes la d'ésti astru nel segundu. 

Un estudiu recién amuesa tamién que ye una estrella Be y amás doble; otru amuesa que ta arrodiada por una gran nebulosidá d'aspeutu bipolar.

 Referencies 

MWC 314 na base de datos SIMBAD

MWC 314: a high-luminosity peculiar Be star (archivu PDF. N'inglés)

Analysis of the variability of the luminous emission line star MWC 314

Extended shells around Be stars. Implications for Be star evolution

Categoría:Estrelles
Categoría:Hiperxigantes
Categoría:Constelación d'Aquila